**Príloha č. 1: Opis predmetu zákazky a jeho technická špecifikácia**

(Príloha č. 1 Výzvy na predkladanie ponúk je zároveň Prílohou č. 1 Rámcovej dohody)

**Zákazka:** Nákup a dodávka motorových olejov, hydraulických a prevodových olejov a plastických mazív

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

**Opis predmetu zákazky a jeho technická špecifikácia**

* Základné informácie:

Predmetom zákazky je nákup motorových olejov, hydraulických a prevodových olejov, a plastických mazív a ich následné dodanie na príslušné pracoviská obstarávateľa, ktoré sa nachádzajú v meste Žilina.

Predmet zákazky je rozdelený na 3 samostatné časti:

**1. časť: motorové oleje (oleje označené v Prílohe č. 2, v Tabuľke č. 2: 1.a až 1.c)**

**2. časť: hydraulické a prevodové oleje (oleje označené v Prílohe č. 2, v Tabuľke č. 2: 2.a až 2.c)**

**3. časť: plastické mazivá (mazivá označené v Prílohe č. 2, v Tabuľke č. 2: 3.a až 3.c)**

Uchádzač môže predložiť svoju ponuku na všetky tri časti zákazky alebo na ktorúkoľvek časť. Na základe uvedeného platí, že obstarávateľ bude každú časť zákazky vyhodnocovať samostatne a výsledkom tohto verejného obstarávania bude uzavretie Rámcovej dohody (bez opätovného otvorenia) na každú časť zákazky iba s jedným úspešným uchádzačom, ktorý bude určený na základe hodnotiaceho kritéria (bližšie informácie sú uvedené vo Výzve na predkladanie ponúk).

Obstarávateľ uvádza nižšie v tejto prílohe opis a technickú špecifikáciu obstarávaných tovarov, t.j. olejov a mazív a v Prílohe č. 2 (v Tabuľke č. 2) sú uvedené tiež predpokladané odberové množstvá tovarov na zmluvné obdobie 24 mesiacov (stĺpec č. 4 tabuľky) a požiadavky obstarávateľa na balenia jednotlivých tovarov (stĺpec č. 6 tabuľky).

Predpokladané odberové množstvá tovarov na obdobie 24 mesiacov majú iba informatívny charakter a skutočne odobraté množstvá olejov a mazív v priebehu zmluvného plnenia sa môžu líšiť od predpokladaného odberového množstva. Obstarávateľ bude preto objednávať tovary na základe aktuálnych prevádzkových potrieb.

Požiadavky na balenie tovarov (objem, hmotnosť balenia), ktoré obstarávateľ uvádza v Prílohe č. 2 (v záhlaví Tabuľky č. 2, stĺpec č. 6), je uchádzač povinný v čo možno maximálnej miere dodržať, pričom povolená je primeraná odchýlka a uchádzač ponúkne také balenie tovaru, ktoré sa čo najviac zhoduje s požadovaným objemom/hmotnosťou balenia tovaru.

Miesto, termín dodania ako aj ďalšie informácie a obchodno-zmluvné podmienky týkajúce sa zmluvného plnenia sú uvedené v návrhu Rámcovej dohody (Príloha č. 6 Výzvy na predkladanie ponúk).

* Opis a technická špecifikácia obstarávaných tovarov:
* **1. časť zákazky: Motorové oleje (označené: 1.a až 1. c):**

**1.a) Syntetický motorový olej 5W30 pre dieselové motory EURO 6,**

**pre typ vozidiel Iveco Bus URBANWAY 12 Hybrid**

***Poznámka: ku dňu vyhlásenia výzvy na vozidlá plynie záručná doba.***

**TECHNICKÁ ŠPECIFIKÁCIA OLEJA:**

**Požadované vlastnosti:**

-má byť ekonomickým mazivom, zabezpečujúcim znižovanie nákladov na spotrebu paliva;

-má byť ekologickým mazivom, teda šetrným k životnému prostrediu;

-má mať dobré disperzné, antioxidačné a antikorozívne vlastnosti;

-má mať výbornú výkonnostnú úroveň;

-má obsahovať moderné aditíva.

*Technická špecifikácia a všetky fyzikálne a chemické vlastnosti dodávaného tovaru (produktu) musia spĺňať funkčné, prevádzkové a technické požiadavky a kvalitatívne parametre v zmysle STN a EN.*

**Požadovaný objem balenia a balenie:**

-sudy o objeme cca 200 litrov, ktoré sú certifikované pre cestnú, železničnú, leteckú a námornú prepravu.

**Použitie u obstarávateľa:**

-autobusy MHD s motormi IVECO Tector 7.

**Informácia o doteraz používanom motorovom oleji:**

V súčasnosti je používaný produkt podľa označenia IVECO Standard 18-1804 TLS E6 SAE 5W-30 URANIA FE LS 5W30 (C.T.R. N° I720.I12)\*,ktorý je pre vozidlá v záruke odporúčaný výrobcom.

**Uchádzač je povinný ponúknuť olej, ktorý vyhovuje požiadavkám obstarávateľa uvedeným v tejto prílohe, pričom hodnoty vybraných parametrov ponúknutého tovaru (tzv. limitné hodnoty), ktoré olej musí spĺňať, sú:**

- (kinematická) viskozita pri 100°C v mm2/s: 11 – 12

- síranový popol v %: <1

- (celkové číslo zásaditosti) T.B.N. v mg KOH/g: ≥ 13

**1.b) Syntetický motorový olej 10W40 pre dieselové motory EURO 3**

**pre typ vozidiel Karosa**

**TECHNICKÁ ŠPECIFIKÁCIA OLEJA:**

**Požadované vlastnosti**:

-má byť motorovým olejom s aditívami pre moderné dieselové motory nepreplňované a preplňované;

-má byť ekologickým mazivom, teda šetrným k životnému prostrediu;

-má umožňovať jednoduché studené štarty;

-má mať výborné protioderové a detergentné vlastnosti;

-má mať výbornú prevádzkovú spoľahlivosť;

-má mať dobré disperzné, antioxidačné a antikorozívne vlastnosti;

-má byť ekonomickým mazivom, teda zabezpečujúcim znižovanie nákladov na spotrebu paliva;

-má mať výbornú výkonnostnú úroveň;

-má byť vhodný pre dlhé intervaly výmeny oleja a maximálne namáhanie.

*Technická špecifikácia a všetky fyzikálne a chemické vlastnosti dodávaného tovaru (produktu) musia spĺňať funkčné, prevádzkové a technické požiadavky a kvalitatívne parametre v zmysle STN a EN.*

**Požadovaný objem balenia a balenie:**

-sudy o objeme cca 200 litrov, certifikované pre cestnú, železničnú, leteckú a námornú prepravu.

**Použitie u obstarávateľa:**

-autobusy MHD s motormi IVECO Cursor 8.

**Informácia o doteraz používanom motorovom oleji:**

V súčasnosti je obstarávateľom používaný výrobok podľa označenia IVECO Standard 18 – 1804 třída TLS E6 Total Rubia TIR 8600 10W-40.

**Uchádzač je povinný ponúknuť olej, ktorý vyhovuje požiadavkám obstarávateľa uvedeným v tejto prílohe, pričom hodnoty vybraných parametrov ponúknutého tovaru (tzv. limitné hodnoty), ktoré olej musí spĺňať, sú:**

- (kinematická) viskozita pri 100°C v mm2/s: 13

- síranový popol v %: <2

- (celkové číslo zásaditosti) T.B.N. v mg KOH/g: ≥ 16

**1.c) Syntetický motorový olej 15W40 pre dieselové motory EURO 6**

**pre typ vozidiel SOLARIS URBINO 12.**

***Poznámka: ku dňu vyhlásenia výzvy na vozidlá plynie záručná doba.***

**TECHNICKÁ ŠPECIFIKÁCIA OLEJA:**

**Požadované vlastnosti:**

-motorový olej má umožňovať vyšší mazací výkon pre moderné motory, ktoré sú vybavené zariadením na zníženie emisií;

-má byť nízkoemisným mazivom, spĺňajúci požiadavky najnovších emisných noriem;

-má byť mazivom, ktoré výborne chráni pred opotrebením motora súvisiacim s tvorbou sadzí a tým dokáže predĺžiť životnosť motora;

-má byť vhodným pre motory, ktoré sú vybavené systémami ošetrenia výfukových plynov: recirkulácia, selektívna katalytická redukcia, filtre pevných častíc.

*Technická špecifikácia a všetky fyzikálne a chemické vlastnosti dodávaného tovaru (produktu) musia spĺňať funkčné, prevádzkové a technické požiadavky a kvalitatívne parametre v zmysle STN a EN.*

**Požadovaný objem balenia a balenie:**

-sudy o objeme cca 200 litrov, ktoré sú certifikované pre cestnú, železničnú, leteckú a námornú prepravu.

**Použitie u obstarávateľa:**

-autobusy MHD s motormi Cummins.

**Informácia o doteraz používanom motorovom oleji:**

V súčasnosti je obstarávateľom používaný výrobok Valvoline Premium Blue TM 8100 15W-40\*, ktorý je pre vozidlá v záruke odporúčaný výrobcom**.**

Výrobok Valvoline Premium Blue uvádza aj dokumentácia k vozidlám Solaris, ktoré obstarávateľ/vyhlasovateľ súťaže prevádzkuje ako autobusy MHD.

**Uchádzač je povinný ponúknuť olej, ktorý vyhovuje požiadavkám obstarávateľa uvedeným v tejto prílohe, pričom hodnoty vybraných parametrov ponúknutého tovaru (tzv. limitné hodnoty), ktoré olej musí spĺňať, sú:**

- (kinematická) viskozita pri 100°C v mm2/s: 14,7-15

- síranový popol v %: <2

- (celkové číslo zásaditosti) T.B.N. v mg KOH/g: ≥ 9,5

* **2. časť zákazky: Hydraulické a prevodové oleje (označené: 2.a až 2.c):**

**2.a) Hydraulický olej**

**pre hydraulický okruh riadenia vozidiel SOLARIS URBINO 12 a Iveco Bus URBANWAY 12 Hybrid.**

***Poznámka: ku dňu vyhlásenia výzvy na vozidlá plynie záručná doba***

**TECHNICKÁ ŠPECIFIKÁCIA OLEJA:**

**- Požiadavky na použitie:**

- pre všetky typy hydraulických systémov prevádzkovaných pri vysokých tlakoch a pri vysokých teplotách;

- pre hydraulické systémy s extrémnymi teplotnými zmenami v prevádzke pri externých podmienkach.

**- Požadované vlastnosti:**

-stabilné vlastnosti aj pri nízkych teplotách;

-má zabezpečovať spoľahlivú prevádzku hydraulických systémov v priebehu celého ročného obdobia;

-má mať výbornú šmykovú stabilitu;

-má mať vynikajúcu tepelnú stabilitu zabraňujúcu tvorbe usadenín i pri vysokých teplotách;

-má mať dobrú oxidačnú stabilitu zaisťujúcu dlhú životnosť;

-má mať vysokú protioderovú ochranu a vynikajúcu antikorozívnu ochranu;

-má mať vysokú hydrolitickú stabilitu, ktorá zabraňuje zaneseniu filtrov;

-má mať dobrú filtrovateľnosť i v prítomnosti vody a veľmi nízky bod tuhnutia;

-má mať dobrú protipenovú a odvzdušňovaciu schopnosť bez použitia kremíka.

*Technická špecifikácia a všetky fyzikálne a chemické vlastnosti dodávaného tovaru (produktu) musia spĺňať funkčné, prevádzkové a technické požiadavky a kvalitatívne parametre v zmysle STN a EN.*

**Požadovaný objem balenia a balenie:** Obal o objeme 40 (20) L s podmienkou dodržania požadovaných technických kvalitatívnych parametrov dodávaného produktu.

**Použitie u obstarávateľa:**

-autobusy MHD Iveco Hybrid, Solaris

**Informácia o doteraz používanom hydraulickom oleji:**

V súčasnosti je u obstarávateľa používaný tovar TUTELA TRANSMISSION ATF 90\* , ktorý je pre vozidlá v záruke odporúčaný výrobcom.

Ide o originálne náplne podľa špecifikácie ECA a Iveco Standardu, ako aj kvalitatívnych požiadaviek a špecifikácie výrobcu Solaris.

**Uchádzač je povinný ponúknuť olej, ktorý vyhovuje požiadavkám obstarávateľa uvedeným v tejto prílohe, pričom hodnota vybraného parametru ponúknutého tovaru (tzv. limitná hodnota), ktorú olej musí spĺňať, je:**

- viskozita pri 100°C v mm2/s: 7,1-7,5

**2.b) Prevodový olej**

**pre prevodovky trakčných motorov vozidiel SOLARIS URBINO 12 a Iveco Bus URBANWAY 12 Hybrid.**

***Poznámka: ku dňu vyhlásenia výzvy na vozidlá plynie záručná doba***

**TECHNICKÁ ŠPECIFIKÁCIA OLEJA:**

**- Požiadavky na použitie:**

-pre všetky typy prevodových systémov prevádzkovaných pri vysokých tlakoch a pri vysokých teplotách;

-pre prevodové systémy s extrémnymi teplotnými zmenami v prevádzke pri externých podmienkach.

**- Požadované vlastnosti:**

-stabilné vlastnosti aj pri nízkych teplotách;

-má zabezpečovať spoľahlivú prevádzku hydraulických systémov v priebehu celého ročného obdobia;

-má mať výbornú šmykovú stabilitu;

-má mať vynikajúcu tepelnú stabilitu zabraňujúcu tvorbe usadenín i pri vysokých teplotách;

-má mať dobrú oxidačnú stabilitu zaisťujúcu dlhú životnosť;

-má mať vysokú protioderovú ochranu a vynikajúcu antikorozívnu ochranu;

-má mať vysokú hydrolitickú stabilitu, ktorá zabraňuje zaneseniu filtrov;

-má mať dobrú filtrovateľnosť i v prítomnosti vody a veľmi nízky bod tuhnutia;

-má mať dobrú protipenovú a odvzdušňovaciu schopnosť bez použitia kremíka.

*Technická špecifikácia a všetky fyzikálne a chemické vlastnosti dodávaného tovaru (produktu) musia spĺňať funkčné, prevádzkové a technické požiadavky a kvalitatívne parametre v zmysle STN a EN.*

**Požadovaný objem balenia a balenie:** Obal o objeme 40 (20) L s podmienkou dodržania požadovaných technických kvalitatívnych parametrov dodávaného produktu.

**Použitie u obstarávateľa:**

-autobusy MHD Iveco Hybrid,

**Informácia o doteraz používanom hydraulickom prevodovom oleji:**

V súčasnosti je u obstarávateľa používaný výrobok TUTELA TRANSMISSION ATF 6K\* ktorý je pre vozidlá v záruke odporúčaný výrobcom.

Ide o originálne náplne podľa špecifikácie ECA a Iveco Standardu, ako aj kvalitatívnych požiadaviek a špecifikácie výrobcu Solaris.

**Uchádzač je povinný ponúknuť olej, ktorý vyhovuje požiadavkám obstarávateľa uvedeným v tejto prílohe, pričom hodnota vybraného parametru ponúknutého tovaru (tzv. limitná hodnota), ktorú olej musí spĺňať, je:**

- viskozita pri 100°C v mm2/s: 7,3-7,5

**2.c) Prevodový olej do nápravy**

**pre TYP ZF AV – 133/80 vozidiel SOLARIS URBINO 12 a Iveco Bus URBANWAY 12 Hybrid.**

***Poznámka: ku dňu vyhlásenia výzvy na vozidlá plynie záručná doba.***

**TECHNICKÁ ŠPECIFIKÁCIA OLEJA:**

**- Požiadavky na použitie:**

-pre všetky typy prevodových systémov prevádzkovaných pri vysokých tlakoch a pri vysokých teplotách;

-pre prevodové systémy s extrémnymi teplotnými zmenami v prevádzke pri externých podmienkach.

**- Požadované vlastnosti:**

-stabilné vlastnosti aj pri nízkych teplotách;

-má zabezpečovať spoľahlivú prevádzku hydraulických systémov v priebehu celého ročného obdobia;

-má mať výbornú šmykovú stabilitu;

-má mať vynikajúcu tepelnú stabilitu zabraňujúcu tvorbe usadenín i pri vysokých teplotách;

-má mať dobrú oxidačnú stabilitu zaisťujúcu dlhú životnosť;

-má mať vysokú protioderovú ochranu a vynikajúcu antikorozívnu ochranu;

-má mať vysokú hydrolitickú stabilitu, ktorá zabraňuje zaneseniu filtrov;

-má mať dobrú filtrovateľnosť i v prítomnosti vody a veľmi nízky bod tuhnutia;

-má mať dobrú protipenovú a odvzdušňovaciu schopnosť bez použitia kremíka.

*Technická špecifikácia a všetky fyzikálne a chemické vlastnosti dodávaného tovaru (produktu) musia spĺňať funkčné, prevádzkové a technické požiadavky a kvalitatívne parametre v zmysle STN a EN.*

**Požadovaný objem balenia a balenie:** obal o objeme 40 (20) L s podmienkou dodržania požadovaných technických kvalitatívnych parametrov dodávaného produktu.

**Použitie u obstarávateľa:**

-autobusy MHD Iveco Hybrid,

**Informácia o doteraz používanom hydraulickom oleji do nápravy:**

V súčasnosti je u obstarávateľa používaný) výrobok TUTELA TRANSMISSION W90/LA\*(80W90) ktorý je pre vozidlá v záruke odporúčaný výrobcom.

Ide o originálne náplne podľa špecifikácie ECA a Iveco Standardu, ako aj kvalitatívnych požiadaviek a špecifikácie výrobcu Solaris.

**Uchádzač je povinný ponúknuť olej, ktorý vyhovuje požiadavkám obstarávateľa uvedeným v tejto prílohe, pričom hodnota vybraného parametru ponúknutého tovaru (tzv. limitná hodnota), ktorú olej musí spĺňať, je:**

- viskozita pri 100°C v mm2/s: 14,5

* **3. časť zákazky: Plastické mazivá (označené aj ako „vazelína“: 3.a až 3.c):**

**3.a) Vazelína pre vozidlá SOLARIS URBINO a Iveco Bus URBANWAY 12 Hybrid.**

*Poznámka: ku dňu vyhlásenia výzvy na vozidlá plynie záručná doba*

**TECHNICKÁ ŠPECIFIKÁCIA VAZELÍNY:**

**- Požiadavky na použitie:**

-vazelína musí byť určená pre automatické mazacie systémy, vysoko odolná proti vode, použiteľná ako viacúčelové lítiové plastické mazivo s dobrými protikoróznymi účinkami.

**- Požadované vlastnosti:**

-stabilné vlastnosti aj pri nízkych a vysokých teplotách;

-má zabezpečovať spoľahlivú prevádzku mazaných častí v priebehu celého ročného obdobia;

-má mať dobrú oxidačnú stabilitu zaisťujúcu dlhú životnosť;

-má mať vysokú protioderovú ochranu a vynikajúcu antikorozívnu ochranu;

**Požadovaný objem balenia a balenie:** Obal o objeme cca 18kg s podmienkou dodržania požadovaných technických kvalitatívnych parametrov dodávaného produktu.

**Použitie u obstarávateľa:**

-autobusy MHD Solaris, Iveco Hybrid

**Informácia o doteraz používanej vazelíne:**

V súčasnosti je u obstarávateľa používaný výrobok **GREENLUBE EP-0\***,ktorý je pre vozidlá v záruke odporúčaný výrobcom.

**Uchádzač je povinný ponúknuť plastické mazivo, ktoré vyhovuje požiadavkám obstarávateľa uvedeným v tejto prílohe, pričom hodnoty vybraných parametrov ponúknutého tovaru (tzv. limitné hodnoty), ktoré plastické mazivo musí spĺňať, sú:**

viskozita pri 40°C: 200 mm2/s

bod skvapnutia: ˃170°C

teplotný rozsah: -30°C až +110°C

**3.b) Vazelína pre vozidlá SOLARIS URBINO a Iveco Bus URBANWAY 12 Hybrid.**

*Poznámka: ku dňu vyhlásenia výzvy na vozidlá plynie záručná doba*

**TECHNICKÁ ŠPECIFIKÁCIA VAZELÍNY:**

**- Požiadavky na použitie:**

-vazelína musí byť určená pre stredne náročné pracovné podmienky, aplikovateľná na podvozky, čapy, otočné časti strojov, vysoko odolná proti vode, použiteľná ako univerzálne plastické mazivo s dobrými protikoróznymi účinkami.

**- Požadované vlastnosti:**

-stabilné vlastnosti aj pri nízkych a vysokých teplotách;

-má zabezpečovať spoľahlivú prevádzku mazaných častí v priebehu celého ročného obdobia;

-má mať dobrú oxidačnú stabilitu zaisťujúcu dlhú životnosť;

-má mať vysokú protioderovú ochranu a vynikajúcu antikorozívnu ochranu;

**Požadovaný objem balenia a balenie:** Obal o objeme cca 8kg s podmienkou dodržania požadovaných technických kvalitatívnych parametrov dodávaného produktu.

**Použitie u obstarávateľa:**

-autobusy MHD Solaris, Iveco Hybrid

**Informácia o doteraz používanej vazelíne:**

V súčasnosti je u obstarávateľa používaný výrobok **MOBIL GREASE XHP222\***, ktorý je pre vozidlá v záruke odporúčaný výrobcom.

**Uchádzač je povinný ponúknuť plastické mazivo, ktoré vyhovuje požiadavkám obstarávateľa uvedeným v tejto prílohe, pričom hodnoty vybraných parametrov ponúknutého tovaru (tzv. limitné hodnoty), ktoré plastické mazivo musí spĺňať, sú:**

viskozita pri 40°C: 220 mm2/s

bod skvapnutia: 280°C

teplotný rozsah: -30°C až +110°C

**3.c) Vazelína pre vozidlá SOLARIS URBINO a Iveco Bus URBANWAY 12 Hybrid.**

*Poznámka: ku dňu vyhlásenia výzvy na vozidlá plynie záručná doba*

**TECHNICKÁ ŠPECIFIKÁCIA VAZELÍNY:**

**- Požiadavky na použitie:**

-vazelína musí byť určená ako viacúčelové mazivo, vysoko odolná proti vode, použiteľná pre mazacie systémy, vysokozaťažované ložiská, kĺby, nápravy,

**- Požadované vlastnosti:**

-stabilné vlastnosti aj pri nízkych a vysokých teplotách;

-má zabezpečovať spoľahlivú prevádzku mazaných častí v priebehu celého ročného obdobia;

-má mať dobrú oxidačnú stabilitu zaisťujúcu dlhú životnosť;

-má mať vysokú protioderovú ochranu a vynikajúcu antikorozívnu ochranu;

**Požadovaný objem balenia a balenie:** Obal o objeme cca 8kg s podmienkou dodržania požadovaných technických kvalitatívnych parametrov dodávaného produktu.

**Použitie u obstarávateľa:**

-autobusy MHD Solaris, Iveco Hybrid

**Informácia o doteraz používanej vazelíne:**

V súčasnosti je u obstarávateľa používaný výrobok **MOL LITON 2EP\*** , ktorý je pre vozidlá v záruke odporúčaný výrobcom.

**Uchádzač je povinný ponúknuť plastické mazivo, ktoré vyhovuje požiadavkám obstarávateľa uvedeným v tejto prílohe, pričom hodnoty vybraných parametrov ponúknutého tovaru (tzv. limitné hodnoty), ktoré plastické mazivo musí spĺňať, sú:**

viskozita pri 40°C: 200 mm2/s

bod skvapnutia: 195°C

teplotný rozsah: -30°C až +120°C

***Poznámka k indexu \****

*Obstarávateľ označil druhy motorových olejov, hydraulických a prevodových olejov a plastických mazív indexom \*.*

*Uvedený tovar (týka sa tovarov 1.a, 1.c, 2.a, 2.b, 2.c, 3.a, 3.b, 3.c) sa u obstarávateľa používa v nových vozidlách v záruke, pri ktorých sa v dokumentácii k novým dodaným vozidlám uvádza používanie konkrétnej značky oleja, je limitované obdobím plynutia záručnej doby na tieto vozidlá. Podľa vyjadrenia dodávateľa Iveco Slovakia, s.r.o. pre vozidlá obstarávateľa zn. IVECO je potrebné bezvýhradne dodržať predpísané štandardy, aby nedošlo k limitovaniu záruky vozidla. Podľa vyjadrenia SOLARIS SLOVAKIA, s.r.o., ako zástupcu výrobcu vozidiel značky Solaris platí pre vozidlá v záruke povinnosť používania motorového a hydraulického oleja podľa kvalitatívnych požiadaviek a špecifikácie výrobcu vozidiel; používanie iných olejov je v rozpore so záručnými podmienkami a môže mať za následok, v prípade poškodenia, stratu záruky.*

**Uchádzač o zákazku svojim podpisom potvrdzuje, že sa oboznámil s opisom a technickou špecifikáciou predmetu zákazky, ako aj s podmienkami a požiadavkami obstarávateľa uvedenými v tejto prílohe a ktoré sa týkajú predmetu zákazky. Všetkým informáciám, požiadavkám a podmienkam, ktoré sú uvedené v tejto prílohe uchádzač porozumel, akceptuje ich a zaväzuje sa podľa nich predmet zákazky dodať.**

**Miesto:**

**Dátum:**

**Meno a priezvisko osoby, ktorá potvrdzuje podpisom tento dokument za uchádzača:**

**Vlastnoručný podpis osoby za uchádzača:**